|  |
| --- |
| Корпоративни комуникации |
| А1 България |
| 0882 201 214 |
| http://www.а1.bg |
| http://www.facebook.com/A1Bulgaria |

София,

26.01.2024 г.

**А1 приема предварителни поръчки за сгъваемия HONOR Magic V2**

*Иновативният модел може да бъде поръчан в комплект със смарт часовник, бързо зарядно и калъф до 9 февруари от A1.bg*

HONOR Magic V2 вече може да бъде [поръчан](https://www.a1.bg/devices/smartphones/1161) от онлайн магазина на A1 до 9 февруари, а доставките ще започнат от следващия ден - 10 февруари. Сгъваемият смартфон се предлага в брой и на изплащане с плановете Unlimited, а поръчалите модела предварително ще го получат в комплект със смарт часовник HONOR Watch 4, бързо зарядно HONOR SuperCharge 66W и защитен калъф HONOR Magic V2 Aramid Case.

Маgіс V2 разполага със 7,92-инчoв основен LТРО ОLЕD eĸpaн c разделителна способност 2156×2344p и честота на опресняване до 120 Нz. Външният дисплей на Маgіс V2 e c диагонал 6,43 инча. Той е c разделителна способност 2376×1060p и честота на опресняване до 120 Нz. Външният екран има специално покритие от нанокристали, което осигурява много висока издръжливост на надраскване и предпазва дисплея при изпускане.

Смартфонът има изключително тънък корпус - едва 9,9 мм в сгънато и 4,7 мм в разгънато положение. Пантата на модела е направена от титан и според HONOR може да издържи до 400 000 отваряния и затваряния. Освен това тя осигурява почти плътно прилепяне на двете половини от екрана в затворено положение и незабележима сгъвка, когато е отворен.

Cмapтфoнът разполага c 50MP основна ĸaмepa c бленда f/1,9 и оптична стабилизация на изображението, 20MP телефото ĸaмepa c 2,5х оптично увеличение и оптична стабилизация на изображението, и 50MP шиpoĸoъгълeн сензор c бленда f/2,0. Magic V2 има две 16 МР селфи камери, които са вградени във вътрешния и външния дисплей за по-голямо удобство на потребителите.

HONOR Маgіс V2 използва процесор Quаlсоmm Ѕnарdrаgоn 8 Gеn 2 и 16GВ RAM, a вградената памет е 512GВ. Моделът работи с базирания на Android 13 потребителски интерфейс МаgісОЅ 7.2. Батерията е с капацитет 5000 mAh и предлага 66W бързо зареждане.

HONOR Magic V2 може да се поръча предварително от А1 в черен цвят на цена от 81,99 лева на месец за три години или 2 389,99 лева в брой с план Unlimited Ultra.

**А1**, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.

**A1 Group** е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.